LV.  Gregorio episcopo Bergomati mandat ut episcopatus sui sacerdotes impellat ad fidelitatem ecclesiis S. Vincentii et S. Alexandri faciendam.   (Anno 1144, Jun. 16.) [LUPI,  Cod. dipl. Bergom.,  II, 1053.]
LUCIUS episcopus, servus servorum Dei, venerabili fratri G Bergamensi episcopo, salutem et apostolicam benedictionem.
Quid de fidelitatibus faciendis a sacerdotibus tui episcopatus ecclesiis Sancti Vincentii et Sancti Alexandri a praedecessore nostro bonae memoriae papa Innocentio statutum sit, et a nobis postea confirmatum, fraternitatem tuam nosse credimus. Unde per praesentia tibi scripta mandamus quatenus sacerdotes illos qui post eamdem constitutionem ordinati sunt, utrisque ecclesiis fidelitatem facere districtae commoneas. Quod si contradictores exstiterint canonica eos censura coerceas. Dat. Ceperani, XVI Kal. Julii.
[REGORIO]